****

***Crna Gora***

***\_\_\_\_\_\_\_\_\_\_\_\_\_\_\_\_\_\_***

***Ministarstvo poljoprivrede i ruralnog razvoja***

***Veterinarska uprava***

**Broj:** 323/14-0101-354

**Podgorica,** 28. februar 2014. godine

Na osnovu člana 22 stav 4 Zakona o veterinarstvu (“Službeni list CG”,broj 30/12)

**VETERINARSKA UPRAVA**

raspisuje

**JAVNI KONKURS**

za ustupanje javnih poslova - sprovođenje mjera utvrđenih Programom obaveznih mjera zdrastvene zaštite životinja u 2014.godini (“Službeni list CG”, broj 9/14) veterinarskim organizacijama na izvršavanje

***Konkurs je objavljen u dnevnom listu “Pobjeda”, 1. marta 2014. godine***

**(1) Vrste javnih poslova:**

Sprovođenje mjera zdravstvene zaštite životinjautvrđenih Programom obaveznih mjera zdrastvene zaštite životinja u 2014.godini (“Službeni list CG”,broj 9/14).

**(2) Područje na kojem će se vršiti javni poslovi:**

Epizootiološko područje Crne Gore: Glavni grad Podgorica sa gradskim opštinama Tuzi i Golubovci, Danilovgrad, Nikšić, Cetinje, Budva, Tivat ,Kotor, Herceg Novi, Bar, Ulcinj, Kolašin, Mojkovac, Bijelo Polje, Berane,Petnjica, Andrijevica,Plav, Rožaje, Pljevlja,Šavnik, Žabljak i Plužine.

**(3) Period vršenja javnih poslova:**

Počinje danom potpisivanja ugovora o ustupanju javnih poslova između Veterinarske uprave i izabrane veterinarske organizacije i vrši se u skladu sa periodom realizacije za svaku mjeru pojedinačno po Programu obaveznih mjera zdrastvene zaštite životinja u 2014. godini (“Sl. list CG”, broj 9/14).

**(4) Uslovi koje vršilac javnih poslova treba da ispunjava:**

**A) Prijavu može podnijeti samo pravno lice – veterinarska ambulanta:**

1. koje je registrovano u Centralnom Registru Privrednih Subjekata Poreske Uprave;
2. koje ima važeće rješenje (odnosno dozvolu) o ispunjenosti propisanih uslova u pogledu kadra, prostora (objekat), tehničkih uslova, opreme (opštih, posebnih i dodatnih) izdato od Veterinarske uprave;
3. koje je upisano u Registar veterinarskih pravnih lica za obavljanje veterinarske djelatnosti;
4. koje je uredno izmirilo sve obaveze po osnovu poreza i doprinosa u skladu sa zakonom;
5. koje nije pod stečajem ili u postupku likvidacije;
6. kome nije izrečena kazna za prekršaj u vezi sa obavljanjem veterinarske djelatnosti (područni organ za prekršaje).

**B) Uslovi iz ove tačke utvrđuju se na osnovu dokaza:**

1. Izvod iz Centralnog Registra Privrednih Subjekata Poreske Uprave;
2. Rješenje (odnosno dozvola) o ispunjenosti propisanih uslova u pogledu kadra, prostora (objekat), tehničkih uslova, opreme (opštih, posebnih i dodatnih) izdato od Veterinarske uprave;
3. Rješenje o upisu u Registar veterinarskih pravnih lica za obavljanje veterinarske djelatnosti;
4. Potvrda izdata od Poreske uprave da su izmirene sve obaveze po osnovu poreza i doprinosa u skladu sa zakonom, zaključno sa decembrom 2013. godine;
5. Dokument izdat od nadležnog organa da pravno lice-veterinarska ambulanta nije pod stečajem ili u postupku likvidacije;
6. Dokument izdat od područnog organa za prekršaje da protiv pravnog i odgovornog lica u pravnom licu nije izrečena kazna za prekršaj u vezi sa obavljanjem veterinarske djelatnosti.

**Dokazi iz tačke 4 podtačke B tač. 1, 5 i 6 ne smiju da budu stariji od šest mjeseci do dana javnog otvaranja prijave.**

**(5) Obavezna sadržina prijave za vršenje javnih poslova i dokumentacija koja se dostavlja uz prijavu:**

Prijava za vršenje javnih poslova se dostavlja na obrascu Prijava na javni konkurs za ustupanje javnih poslova - sprovođenje mjera utvrđenih Programom obaveznih mjera zdrastvene zaštite životinja u 2014.godini (“Službeni list CG”, broj 9/14) veterinarskim organizacijama na izvršavanje koja se može preuzeti na web stranici Veterinarske uprave: www.vet.uprava.gov.me/uprava ili web stranici Veterinarske Komore Crne Gore: [www.vkcg.me](http://www.vkcg.me).

Prijava mora biti popunjena čitko i jasno, napisana ili otkucana.

**Prijava za vršenje javnih poslova treba da sadrži:**

naziv pravnog lica-veterinarske ambulante; mjesto-adresa pravnog lica, poreski identifikacioni broj (PIB); broj računa i naziv banke; e-mail, telefon-faks, epizootiološko područje (opštinu) za koju se prijavljuje, podatke o zaposlenim veterinarima, veterinarskim tehničarima i podatke o iskustvu veterinarske ambulante u obavljanju javnih poslova iz Programa mjera (odnosno Operativnog programa), počevši od 2005. godine[[1]](#footnote-2).

**Dokumentacija koja se dostavlja uz prijavu:**

**Osim dokaza iz tačke 4 podtačka B ovog konkursa, dostavlja se i:**

1. dokaz o zaposlenom veterinarskom osoblju u veterinarskoj ambulanti: Potvrda poslodavca o zaposlenima koju izdaje Poreska uprava, koja ne smije da budu starija

od 30 dana do dana javnog otvaranja prijave;

1. dokaz o zaposlenim veterinarima: ovjerene kopije radnih knjižica, ugovora o radu, diploma o završenim specijalističkim, magistarskim ili doktorskim studijama i dokaz o upisu u registar licenci koji vodi Veterinarska komora (važeća licenca);
2. dokaz o zaposlenim veterinarskim tehničarima: ovjerene kopije radnih knjižica, ugovora o radu, diploma o završenoj srednjoj veterinarskoj školi;
3. dokaz da je izvršena obaveza plaćanja poreza i doprinosa za zaposlene: Obrazac IOPPD za period januar - decembar 2013. godine (Poreska uprava).

**(6) Rok za dostavljanje prijave:**

Rok za dostavljanje prijava je 10 (deset) dana od dana objavljivanja konkursa u dnevnom listu „Pobjeda".

Prijava sa traženom dokumentacijom se dostavlja u zatvorenoj koverti, a na omotu naznačiti: Ministarstvo poljoprivrede i ruralnog razvoja - Veterinarska uprava, Buluver Svetog Petra Cetinjskog, br. 9, Podgorica, JAVNI KONKURS za ustupanje javnih poslova - sprovođenje mjera utvrđenih Programom obaveznih mjera zdrastvene zaštite životinja u 2014.godini i naznaku ”NE OTVARAJ PRIJE JAVNOG OTVARANJA PRIJAVE”. Na poleđini koverte, odnosno omota naznačiti naziv i sjedište, odnosno ime i adresu podnosioca prijave kako bi prijava mogla da se vrati podnosiocu prijave neotvorena u slučaju da se utvrdi da je neblagovremeno dostavljena.

Ukoliko se jedno pravno lice prijavljuje za više epizootioloških jedinica, prijava se podnosi za svako epizootiološko područje pojedinačno, osim dokaza iz tačke 4 podtačka B br. 1, 3, 4, 5 i 6 koji se dostavljaju u jednom primjerku i čine sastavni dio prijave dostavljene u skladu sa stavom 2 ove tačke.

Prijava se dostavlja svakog radnog dana od 10 – 16 časova zaključno sa 10. martom 2014. godine do 12 časova, neposrednom predajom u kancelariji arhive Veterinarske uprave, Bulevar Svetog Petra Cetinjskog broj 9, Podgorica kao i preporučenom pošiljkom sa povratnicom.

**Nepotpune prijave, kao i prijave koje stignu nakon roka određenog javnim konkursom neće se razmatrati, o čemu se podnosilac prijave obavještava pisanim putem**.

**(7) Kriterijumi za bodovanje:**

Bodovanje dostavljenih prijava vrši se u skladu sa Odlukom o utvrđivanju kriterijuma za bodovanje prijava veterinarskih organizacija - veterinarskih ambulanti na javni konkurs za ustupanje javnih poslova sprovođenja mjera utvrđenih Programom obaveznih mjera zdrastvene zaštite životinja i identifikacije i registracije životinja, registracije kretanja životinja i registracije gazdinstva za 2014.godinu, broj: 323/13-0101 -3090/3 od 09. januara 2014.godine, koja je objavljena na web-stranici Veterinarska uprava i Veterinarska komora Crne Gore.

**(8) Rok za izbor vršioca javnih poslova:**

U roku od deset (10) dana od dana otvaranja prijava na prijedlog komisije Veterinarska uprava donijeće Rješenje o izboru veterinarske organizacije-veterinarske ambulante za vršioca javnih poslova.

**(9) Ime kontakt osobe za davanje potrebnih informacija u vezi sa javnim konkursom:**

Dijana Čavić

Tel+382 20 201 945;

Fax +382 20 201 946;

E-mail dijana.cavic@vu.gov.me

**(10) Datum, mjesto i vrijeme otvaranja prijava**

Javno otvaranje prijava, na koje su pozvani svi zainteresovani predstavnici pravnih lica-veterinarskih ambulanti, odnosno njihovi ovlašćeni predstavnici (sa priloženim punomoćjem potpisanim od strane ovlašćenog lica), će biti održano 10. marta 2014 godine u 13,00 časova u prostorijama Veterinarske uprave, Bulevar Svetog Petra Cetinjskog br. 9 u Podgorici.

**(11) Način obavještavanja o izboru vršioca javnih poslova:**

Rješenje o izboru pravnog lica-veterinarske ambulante za vršioca javnih poslova objaviće se na web stranici Veterinarske uprave danom donošenja.

1. Provjera podataka o iskustvu veterinarske ambulante u obavljanju javnih poslova iz Programa mjera (odnosno Operativnog programa), počevši od 2005. godine vrši se uvidom u dokumentaciju Veterinarske uprave, za svako pravno lice pojedinačno [↑](#footnote-ref-2)